จีนสั่งระงับซื้อขายหุ้น 1,249 บริษัทเช้านี้หลังดัชนีเซี่ยงไฮ้คอมโพสิตหุ้นจีนร่วง 8.2%
ประเทศจีนระงับการซื้อขายหุ้นของบริษัทอย่างน้อย 1,249 รายในตลาดหุ้นจีน หรือคิดเป็น 43% ของหุ้นที่จดทะเบียนทั้งหมดในตลาด โดยมูลค่าหุ้นที่ติดล็อคอัพ (lock up) คิดเป็น 2.2 ล้านล้านดอลลาร์สหรัฐ หรือ 33% ของทุนจดทะเบียนในตลาดหุ้นของจีน
8 ก.ค. 2558

ผู้สื่อข่าวรายงานว่า ประเทศจีนระงับการซื้อขายหุ้นของบริษัทอย่างน้อย 1,249 รายในตลาดหุ้นจีน หรือคิดเป็น 43% ของหุ้นที่จดทะเบียนทั้งหมดในตลาด โดยมูลค่าหุ้นที่ติดล็อคอัพ (lock up) คิดเป็น 2.2 ล้านล้านดอลลาร์สหรัฐ หรือ 33% ของทุนจดทะเบียนในตลาดหุ้นของจีน
รายงานระบุว่า หุ้นของบริษัท 917 รายในตลาดหุ้นเสิ่นเจิ้น และหุ้นของบริษัท 332 รายในตลาดหุ้นเซี่ยงไฮ้ ได้ถูกระงับการซื้อขาย ก่อนเวลา 09.00 น.ตามเวลาท้องถิ่นในวันนี้
ดัชนีเซี่ยงไฮ้คอมโพสิตตลาดหุ้นจีนร่วง 8.2% เมื่อเวลา 9.33 น.ตามเวลาไทย เนื่องจากความกังวลเกี่ยวกับตลาดหุ้นจีนที่ร่วงลงจะลุกลามไปยังเศรษฐกิจของประเทศ
 
ขณะที่ล่าสุด ณ เวลา 9.49 น.ตามเวลาไทยดัชนีเซี่ยงไฮ้คอมโพสิตอยู่ที่ 1864.40 จุด
 
อินโฟเควสท์ แปลและเรียบเรียง